Source: https://www.c-and-a.com/eu/ro/shop/service/confidentialitatea
Timestamp: 2019-04-21 06:23:30+00:00
Document Index: 28451768

Matched Legal Cases: ['articolul 6', 'articolul 6', 'articolul 6', 'articolul 6', 'articolul 6', 'articolul 6', 'articolul 6', 'articolul 6', 'articolul 6', 'articolul 6', 'articolul 7', 'articolul 6', 'articolul 6', 'articolul 6', 'articolul 6', 'articolul 6', 'articolul 6', 'articolul 28', 'articolul 7', 'articolul 6', 'articolul 21', 'articolul 6']

Confidențialitatea datelor – ținute confortabile, prețuri avantajoase | C&A
Livrare din Germania prin DHL
Livrare dintr-un depozit din Germania
Livrare la domiciliu pentru 4,95 euro
Cel mai mare furnizor de bumbac ecologic la nivel mondial
Arată bine, simte-te bine
Bumbacul nostru organic este certificat fie de către OCS (Organic Content Standard) sau GOTS (Global Organic Textile Standard)
Un lanț de producție controlat cu atenție, de la fabrică până la produsul final
Mai mult de 10.000 de stiluri în magazinul online
Modă pentru toată familia la cele mai bune prețuri
Cu peste 10.000 de produse, magazinul online are cea mai mare gamă de produse C&A
Stiluri noi în fiecare zi - oferte și promoții nemaipomenite în mod constant
Marca noastră se raportează la orice moment și ocazie din viață
Politică de returnare în 30 de zile
Nimic nu este mai important decât satisfacția ta
Retururi fără invocarea unui motiv
Pur și simplu alege cea mai convenabilă opțiune de retur pentru tine
Politică de protecție a datelor cu caracter persona
Protecția datelor cu caracter personal reprezintă o chestiune de încredere și dorim să vă oferim certitudinea că datele dumneavoastră se află la noi pe mâini bune. Protecția și colectarea în conformitate cu legea, prelucrarea și utilizarea datelor dumneavoastră cu caracter personal reprezintă o preocupare importantă pentru noi, astfel încât sfera dumneavoastră privată și personală să rămână protejată.
Pentru a vă putea simți în siguranță atunci când vizitați Magazinele Online C&A, prin prezenta politică de protecție a datelor cu caracter personal veți afla:
Ce date colectăm noi atunci când dumneavoastră utilizați Magazinul Online C&A.
În ce scopuri procesăm noi datele dumneavoastră.
Care sunt drepturile și opțiunile pe care le aveți, în special cum vă puteți opune prelucrării datelor dumneavoastră și cum va puteți revoca eventual acordul dat
1. Ce companie este responsabilă pentru Magazinul Online C&A?
Compania responsabilă în sensul Regulamentului European General privind Protecția Datelor Personale (GDPR) pentru prelucrarea datelor în legătură cu utilizarea de către dumneavoastră a Magazinului Online C&A este
Strada Wanheimer nr. 70
Prin urmare, termenii „noi", „noua" sau „C&A" se referă în continuare la C&A Mode GmbH & Co. KG, în calitate de operator al Magazinului Online C&A. Mai multe detalii despre compania noastră, precum și detaliile noastre de contact pot fi găsite la Impressum.
Ofițerul nostru responsabil pentru protecția datelor poate fi contactat la adresa DataProtectionOnline@canda.comsau la adresa noastră poștală menționată mai sus, cu precizarea „în atenția responsabilului cu protecția datelor”.
2. Ce date colectează C&A?
2.1 Când vizitați pagina noastră de internet
Aveți posibilitatea de a vizita Magazinul Online C&A fără a oferi date despre persoana dumneavoastră. În acest caz, noi înregistrăm datele tehnice de acces pe care browser-ul dumneavoastră le trimite automat pe serverul nostru, ca urmare a accesării paginii de internet. Datele de acces includ în special următoarele informații:
Adresa website-ului accesat și a website-ul de unde se realizează accesul
Conținutul solicitării (adresele și numele fișierelor solicitate)
Informații despre browser-ul utilizat și despre sistemul de operare (versiuni, setări de limbă)
Identificatori online (de exemplu: adresa IP, identificatorii dispozitivului, ID-urile de sesiune)
După caz, mesajele de eroare (in cazul in care conținutul solicitat nu poate fi afișat)
Pagina de web pe care ați vizitat-o anterior, pornind de la care ați accesat, printr-un link, o pagină a Magazinului Online C&A
Datele dumneavoastră de acces vor fi stocate automat în timpul vizitei dumneavoastră, în fișierele jurnal de server (Server-Logfiles) de pe serverul nostru și apoi anonimizate prin scurtarea sau ștergerea adresei dumneavoastră de IP. Identificare directă a persoanei dumneavoastră pe baza fișierelor jurnal server (Server-Logfiles) nu va mai fi atunci posibilă.
În plus, pe durata vizitării de către dumneavoastră a Magazinului Online C&A, noi înregistrăm doar acele date pe care dumneavoastră ni le comunicați în mod activ cu ajutorul funcțiilor puse la dispoziție în acest sens. Spre exemplu, aflăm ce produse anume vă interesează atunci când salvați un articol în lista de preferințe sau utilizați funcția de căutare.
2.2 Modulele cookie
Utilizăm module cookie în Magazinului Online C&A. Acestea pot fi module cookie setate de noi („Cookie-uri C&A”) și module cookie de la terți furnizori. Un modul cookie este un fișier text standardizat care este stocat de browser-ul dumneavoastră pentru o perioadă de valabilitate stabilită în prealabil de furnizorul respectiv. Modulele cookie permit stocarea locală de informații, precum setările de limbă, conținutul coșului de cumpărături și caracteristicile de identificare temporară, care pot fi interogate la accesările ulterioare ale site-ului, pentru reîncărcarea setărilor respective. În setările de securitate ale browser-ului dumneavoastră puteți vizualiza și șterge cookie-urile utilizate. Dumneavoastră va puteți configura setarea browser-ului în funcție de dorințele dumneavoastră și astfel puteți, de exemplu, să refuzați acceptarea modulelor cookie de la terți furnizori sau toate modulele cookie. Va atragem atenția ca în acest caz este posibil să nu puteți utiliza toate funcțiile site-ului nostru.
Propriile noastre Cookie-uri C&A au scopul de a vă face vizita pe website-ul nostru mai facila si mai sigură
Pentru analiza web precum și în scopuri publicitare utilizăm module cookie de la terți furnizori. Informații suplimentare despre acest aspect găsiți la secțiunile 6 și 7 din prezenta politică de protecție a datelor cu caracter personal
2.3 Când vă înregistrați pentru un cont de client C&A
Desigur ca puteți face cumpărături in Magazinul Online C&A în calitate de vizitator, fără a deține un cont de client C&A. Însă, înregistrarea în magazinul nostru online vă poate facilita viitoarele cumpărături din cadrul magazinului nostru și vă poate oferi o experiența de cumpărături mai personalizată și mai facilă. Spre exemplu, la următoarea comandă, datele de adresă, modalitățile de plată, precum și furnizorul de servicii de transport vor fi preselectate. Cu ajutorul contului de client putem să stocăm datele dumneavoastră (cum ar fi informațiile despre comenzi și conținutul listelor de preferințe, precum și produsele pe care le-ați vizualizat), în mod integrat în baza noastră de date și, pe baza acestora, să vă oferim recomandări personalizate de produse și rezultate mai relevante la căutări, în funcție de interesele dumneavoastră la achizițiile anterioare.
Dacă vă înregistrați pentru un cont de client C&A, vă oferim acces direct, protejat prin parolă, la datele dumneavoastră de client stocate de noi (de exemplu, numărul de client C&A, numele, adresa, data nașterii, numărul de telefon, adresa de e-mail, detaliile de plată), informații privind comenzile (produse comandate, numere de articol, date privind mărimile) și alte informații (de ex. produse din lista de preferințe). Informațiile obligatorii necesare înregistrării sunt de obicei marcate special, de ex. cu un asterisc („*”). În cazul datelor oferite în mod voluntar, indicăm motivul pentru care le solicităm. În plus, din motive de securitate, stocam temporar adresa dumneavoastră de IP utilizată la înregistrare.
Aveți oricând posibilitatea de a vă șterge contul de client C&A și datele stocate în acesta. În acest sens ne puteți trimite un simplu mesaj informal, de exemplu, prin e-mail, la adresa service_eu@shop-c-and-a.com sau folosind formularul nostru de contact. Va rugam sa rețineți: Ștergerea contului dumneavoastră de client nu acoperă automat procesele de comanda și datele personale aferente stocate în acest scop (mai multe detalii în secțiunea 9: Cât timp vor fi stocate datele mele?).
2.4 Când comandați ceva la Magazinul Online C&A
Noi înregistram ce produse comandați sau salvați în lista de preferințe. În plus, stocăm date aflate în legătură directă cu executarea comenzilor dumneavoastră. Datele privind comenzile cuprind în special:
Informații privind produsele comandate, precum numerele de articol și mărimea
Adresa de facturare și de livrare
Informații despre comportamentul de plată și informații privind bonitatea pe care le putem primi de la agențiile de raportare a creditelor în legătură cu dumneavoastră.
Detalii privind returnările și reclamațiile (de exemplu, motive de returnare, notificarea defecțiunilor)
Numerele comenzilor
Numerele de urmărire a expedierii comenzilor de către furnizorii de servicii de transport (de exemplu, DHL International)
Chiar și în cazul în care plasați mai multe comenzi in calitate de vizitator și utilizați la fiecare comanda date de client identice, sistemele noastre plasează datele într-o bază de date unică a clientului, pentru a facilita întreținerea bazei de date a clienților noștri. În cazul în care vă înregistrați ulterior cu aceste date de client pentru un cont de client C&A, putem conecta baza de date unică de client la contul dumneavoastră de client, astfel încât să puteți accesa și comenzile dumneavoastră anterioare.
2.5 Când participați la sondaje, tombole sau acțiuni publicitare
Noi colectăm datele pe care dumneavoastră le furnizați atunci când participați la sondaje, tombole sau acțiuni publicitare.
Spre exemplu, facem ocazional sondaje pentru a afla cum sunt utilizate ofertele noastre de către clienții noștri și cât de mulțumiți sunt clienții noștri de procesul de returnare a produselor sau de contactul cu serviciul clienți.
În cazul tombolelor utilizăm datele dumneavoastră de contact pentru a vă informa în legătură cu câștigarea premiului și eventual, pentru a preveni participări multiple.
Informații detaliate veți găsi eventual în anunțuri separate privind confidențialitatea în cadrul respectivului sondaj, tombolă sau acțiune publicitară.
2.6 Când ne contactați
Când ne contactați prin intermediul formularului de contact de pe site-ul nostru, prin e-mail, telefon sau în orice alt mod, noi vom colecta datele de comunicare aferente. În funcție de canalul prin care ne contactați, acestea vor cuprinde, de exemplu, detaliile dumneavoastră de contact (cum ar fi adresa dumneavoastră de e-mail sau numărul de telefon) și conținutul mesajului dumneavoastră către noi. Apelurile telefonice la serviciul de relații cu clienți C&A vor fi înregistrate doar în cazul în care v-ați exprimat în mod expres acordul în acest sens (de exemplu, în scop de instruire sau de calitate).
Noi utilizam de asemenea ofertele rețelelor de socializare precum Facebook, Instagram și Twitter pentru a menține legătura cu clienții noștri. Vă rugăm să rețineți că C&A nu are nicio influență asupra condițiilor de utilizare ale rețelelor de socializare și practicilor acestora privind prelucrarea datelor. Din acest motiv, va rugam sa verificați cu atenție informațiile personale pe care le transmiteți prin intermediul rețelelor de socializare.
2.7 Când comandați buletinul informativ/ newsletter-ul C&A
Dacă v-ați înregistrat pentru a primi buletinul informativ al C&A, noi stocăm datele furnizate de dumneavoastră în acest scop, în scopul compilării și trimiterii buletinului informativ
Informații suplimentare găsiți inIndicații privind protecția datelor cu caracter personal pentru newsletter C&A..
3. În ce scopuri utilizează C&A datele mele?
3.1 Pregătirea Magazinelor Online C&A
Atunci când vizitați paginile web ale Magazinului Online C&A, noi procesăm datele de acces aferente, fișierele jurnal de server (Server-Logfiles) și modulele cookie pentru a vă pune la dispoziție pagina noastră web si conținutul și funcțiile pe care le-ați solicitat, precum și pentru a vă garanta stabilitatea și securitatea sistemelor noastre IT și a bazelor de date.
Dacă utilizați Magazinul Online C&A prin intermediul contului de client C&A, temeiul legal îl constituie articolul 6 alin. (1) litera (b) din GDPR (îndeplinirea contractului și măsuri precontractuale).
Dacă utilizați Magazinul Online C&A fără înregistrare, temeiul legal îl constituie articolul 6 alin. (1) litera (f) din GDPR (evaluarea intereselor pe baza intereselor noastre legitime menționate mai sus).
În măsura în care v-ați dat acordul pentru prelucrarea datelor, temeiul legal principal va fi acordul dumneavoastră (articolul 6 alin. (1) litera (a) din GDPR).
3.2 Îndeplinirea contractului, în special desfășurarea cumpărăturilor
Noi procesăm datele dumneavoastră în scopul derulării contractelor încheiate cu dumneavoastră și a furnizării de servicii, ca urmare a dorinței dumneavoastră. Scopurile se orientează în primul rând după conținutul concret al contractului, respectiv după obiectul serviciilor solicitate de dumneavoastră. Detalii privind scopurile procesării pot fi eventual găsite în respectivele documentele contractuale și in termenii si condițiile contractuale, cum ar fi, de exemplu, Termenii si Condițiile Contractuale Generale. Exemple sunt:
Setarea și punerea la dispoziție a contului dumneavoastră de client
Executarea contractelor de cumpărare
Realizarea de tombole și acțiuni
Comunicare nepublicitară cu dumneavoastră (de ex. instrucțiuni de siguranță și amendamente contractuale relevante)
Temeiul legal al acestei prelucrări de date îl reprezintă articolul 6 alin. (1) litera (b) din GDPR (îndeplinirea contractului și măsuri precontractuale).
3.3 Personalizarea Magazinului Online C&A
Informațiile pe care le primim din partea dumneavoastră ne ajută să îmbunătățim în mod constant experiența dumneavoastră la cumpărături, precum și serviciile noastre, pentru a le face cât mai accesibile clienților și personalizate. Informațiile furnizate de dumneavoastră și generate în mod automat (cum ar fi datele de acces, datele de bază și informații privind comenzile, precum și produsele căutate și produsele din lista de preferințe) sunt utilizate în scopul personalizării conținutului Magazinului Online C&A pe baza intereselor și nevoilor dumneavoastră rezultând din aceste informații. Astfel, spre exemplu, noi vă putem facilita identificarea mai rapidă a produselor relevante pentru dumneavoastră (de exemplu, atunci când utilizați funcția de căutare, să vă arătăm în rezultatele căutării mai întâi produse care se potrivesc celor salvate în lista dumneavoastră de preferințe sau produse din secțiunile pe care le accesați în mod frecvent).
Noi utilizam aceste informații si pentru recomandări individuale de produse, în măsura în acestea sunt parte integranta a ofertelor noastre de servicii personalizate (de exemplu, contul de client C&A, newsletter-ul C&A, serviciile de consultanță precum cele din cadrul ghidurilor de stil C&A și al serviciului Click&Collect) sau fac obiectul publicității noastre adresate direct către dumneavoastră.
Spre exemplu, în măsura permisă de lege, noi trimitem clienților existenți oferte personalizate prin intermediul publicității pe e-mail, pe care le selectăm pe baza comenzilor dumneavoastră anterioare (în măsura în care acestea nu au fost refuzate).
Temeiuri legale:
Atunci când utilizați Magazinul Online C&A sau un alt serviciu personalizat, prin intermediul contului dumneavoastră de client C&A, temeiul legal îl constituie articolul 6 paragraful 1 litera b din GDPR (Îndeplinirea contractului și măsuri precontractuale).
În cazul în care utilizați Magazinul Online C&A sau un alt serviciu personalizat, fără a vă înregistra, temeiul legal al personalizării îl reprezintă articolul 6 paragraful 1 litera f din GDPR (Evaluarea intereselor pe baza interesului nostru legitim de a vă oferi conținuturi și recomandări personalizate privind produsele).
În măsura în care personalizarea este bazată pe consimțământul dumneavoastră, consimțământul dumneavoastră reprezintă temeiul legal prioritar (articolul 6 paragraful 1 litera a din GDPR).
Nu doriți personalizarea?​
În cazul în care nu doriți ca noi să folosim datele dumneavoastră de bază și datele de comenzi în scop de personalizare în timpul vizitei dumneavoastră a Magazinului Online C&A, vă puteți dezabona oricând de la contul personal de client și puteți utiliza Magazinul Online C&A ca și vizitator. În acest caz, datele dumneavoastră aferente contului de client C&A nu vor mai fi luate în considerare pentru personalizare. În acest caz, personalizarea are loc exclusiv pe baza datelor dumneavoastră de acces pe care le colectăm în cadrul analizei web (secțiunea 5) în timpul vizitei dumneavoastră.
În cazul în care nu doriți nici o astfel de personalizare, aveți posibilitatea de a dezactiva în orice moment personalizarea efectuata pe baza datelor dumneavoastră de acces, prin dezactivarea serviciilor de analiză web menționate la secțiunea 5 de mai sus.
Informații detaliate despre drepturile dumneavoastră privind protecția datelor cu caracter personal și opțiunile de selecție sunt cuprinse la secțiunea 9 (Drepturile dumneavoastră privind protecția datelor cu caracter personal) și secțiunea 10 (Dreptul de revocare și opoziție)
3.4 Serviciul clienți și comunicare în cadrul relațiilor existente cu clienții
Noi prelucrăm datele dumneavoastră pentru desfășurarea serviciului cu clienții. Aceasta cuprinde, spre exemplu:
Prelucrarea preocupărilor și solicitărilor dumneavoastră prin intermediul serviciului pentru clienți al C&A
 Comunicare nepublicitară cu dumneavoastră (de exemplu instrucțiuni de siguranță și asistență tehnică)
3.5 Executarea plăților
În funcție de metoda de plată convenită, noi transmitem mai departe datele necesare procesării plăților (de exemplu, date privind debitul direct sau datele cardului de credit) către furnizorul de servicii de plată responsabil cu plata. Furnizorii de servicii de plată colectează aceste date, în parte, pe proprie răspundere. În acest caz se vor aplica instrucțiunile privind protecția datelor ale respectivului furnizor de servicii de plată.
Transmiterea datelor dumneavoastră către furnizorii de servicii de plată externi se efectuează în baza articolului 6 alin. (1) litera (b) din GDPR (îndeplinirea contractului).
Furnizorul nostru de servicii de plată pentru plățile prin carduri de credit este Computop Wirtschaftsinformatik GmbH, Schwarzenbergstr. 4, 96050 Bamberg.
Pentru a nu trebui să reintroduceți datele cardului dumneavoastră de fiecare dată când efectuați o noua achiziție cu cardul de credit, cardurile dumneavoastră sunt stocate de către Computop, la solicitarea noastră, în format criptat, timp de 36 de luni. Temeiul legal în acest sens îl reprezintă articolul 6 alin. (1) litera (f) din GDPR, în baza interesului nostru legitim de a vă facilita achizițiile viitoare. În acest scop, pentru fiecare card de credit utilizat de dumneavoastră, Computop ne pune la dispoziție un număr individual de pseudo-card care preia numai ultimele 3 cifre ale numărului original al cardului dumneavoastră de credit. În acest fel, la următoarea dumneavoastră operațiune de plată, noi vă putem oferi sa faceți plata cu ultimul card de credit utilizat, prin indicarea ultimelor 3 cifre ale numărului cardului dumneavoastră real, fără a fi necesar ca noi să stocăm datele cardului de credit real sau ca acestea să trebuiască a ne fie retransmise de către Computop ca parte a procesului de plată. Dumneavoastră veți introduce atunci numai codul de control care va fi transmis către Computop. Această procedură sporește protecția datelor cardurilor dumneavoastră de credit, care pot fi păstrate confidențiale de către Computop pe durata întregului proces. Astfel sunt îndeplinite cerințele standardului de reglementare in tranzacțiile de plata (reglementările PCIDSS). Dacă selectați ulterior cardul de credit pentru plată, noi transmitem către Computop numai numărul pseudo-cardului și cifra de control în format criptat, iar Computop recunoaște atunci pe baza numărului de pseudo-card, ce card de credit înregistrat în sistem sa fie debitat.
Doriți să vă opuneți stocării datelor aferente cardului dumneavoastră de credit?​
Dacă nu doriți acest lucru, puteți oricând sa refuzați stocarea datelor aferente cardului dumneavoastră de credit, prin transmiterea unei declarații informale la adresa menționată la punctul 1 de mai sus sau pe adresa de e-mail. În acest caz, de fiecare dată când faceți o achiziție, trebuie să reintroduceți manual datele cardului de credit.
Furnizorul nostru de servicii de plată pentru plățile prin PayPal este PayPal (Europe) S.à.r.l. et Cie, S.C.A., 22-24 Boulevard Royal, L-2449 Luxemburg („PayPal“).
Achizitorul nostru de carduri de credit pentru plăți prin carduri de credit Visa și Mastercard este EVO Payments International GmbH, str. Elsa-Brandström Nr. 10-12,D-50668 Köln
3.6 Cercetare interna de piața, optimizarea și dezvoltarea ofertei noastre
Noi utilizăm datele dumneavoastră de acces precum și datele pe care le-ați furnizat (de exemplu, datele de bază, datele de comandă, datele de retur) în scopuri statistice interne și în scopuri de cercetare de piață. Mai întâi datele dumneavoastră vor fi pseudonimizate sau anonimizate, de ex. prin schimbarea aleatorie a numelui și a altor detalii de identificare.
Astfel, putem stabili de exemplu care pagini și produse ale magazinului nostru sunt deosebit de plăcute, ce dispozitive utilizează în general clienții noștri sau din ce regiuni este accesat website-ul nostru. Aceste informații ne ajută să ne optimizăm în permanență oferta existentă și să dezvoltăm noi funcții și servicii.
Temeiul legal al unei astfel de prelucrări de date îl reprezintă articolul 6 alin. (1) litera f din GDPR (evaluarea intereselor pe baza intereselor noastre legitime menționate mai sus).
3.7Prelucrarea în scopurile consimțite
În măsura în care ne-ați dat acordul dumneavoastră sa va prelucram datele în scopuri specifice, temeiul legal al procesării datelor în aceste scopuri îl va constitui în primul rând acordul dumneavoastră prealabil (articolul 6 alin. (1) litera (a) din GDPR).
Revocarea acordului
În conformitate cu articolul 7 alin. (2) din GDPR, dumneavoastră aveți dreptul de a revoca oricând acordul dat fata de noi. În consecință, noi nu vom mai continua prelucrarea de date care se baza pe acest acord. Revocarea acordului dumneavoastră nu afectează legalitatea prelucrării efectuate de noi pe baza consimțământului existent până la momentul revocării acestuia.
4. Căutarea magazinelor C&A (Google Maps)
Site-ul nostru utilizează pentru funcția „Store Finder” serviciul de hărți Google Maps, oferit de Google LLC, 1600 Amphitheatre Parkway, Mountain View, CA 94043, SUA („Google"). Pentru ca hărțile Google să fie conectate și afișate în browser-ul dumneavoastră web, atunci când vizitați pagina de contact, browser-ul dumneavoastră web trebuie să se poată conecta la un server al Google, care poate fi localizat și în Statele Unite. În cazul în care date cu caracter personal sunt transferate în SUA, Google respectă Scutul de Confidențialitate UE-SUA. Google primește astfel informația că de pe adresa IP a dispozitivului dumneavoastră a fost accesată pagina de contact a site-ului nostru.
De asemenea, pe baza datelor de locație, in Store Finder puteți căuta , magazinele C&A din apropiere si le puteți vizualiza în Google Maps. In acest scop puteți introduce orice date de adresă în câmpul de căutare (țară, cod poștal, oraș și/sau nume de stradă). Dacă doriți să căutați doar magazine în apropierea locației actuale a dumneavoastră, puteți utiliza și funcția de localizare automată Store Finder, făcând clic pe butonul "Magazine în apropiere". Prin aceasta activați funcția HTML5 de localizare geografică „Geolocation” pentru identificarea automată a locației, care este acceptată de toate browser-ele uzuale. Înainte ca browser-ul dumneavoastră să identifice locația, din motive de protecție a datelor trebuie să permiteți acest lucru in mod expres, făcând din nou clic pe acesta. În funcție de browser-ul și de dispozitivul pe care îl utilizați, în vederea identificării locației dumneavoastră vor fi utilizate adresa dumneavoastră IP, semnalele primite de la rețelele WLAN și - în special dacă utilizați un dispozitiv mobil, si GPS-ul și semnalele radio mobile. Datele de adrese pe care le introduceți în câmpul de căutare a magazinului, sau locația identificata automat de browser-ul dumneavoastră, sunt trimise printr-o interfață către Google, astfel încât magazinele C&A găsite în zonă să poată fi afișate pe harta Google Maps.
Temeiul legal al acestei de prelucrări de date îl reprezintă articolul 6 alin. (1) litera f din GDPR, si are la baza interesele noastre legitime in ceea ce privește operațiunea mai sus menționată de căutare a magazinului.
Dacă accesați serviciul Google Maps de pe site-ul nostru, în timp ce sunteți conectați la profilul dumneavoastră Google, Google poate de asemenea să conecteze acest eveniment la profilul dumneavoastră Google. Dacă nu doriți asocierea cu profilul dumneavoastră Google, este necesar ca înainte de a caută locația magazinului să vă deconectați de la profilul Google. Google stochează datele dumneavoastră și le folosește în scopuri de publicitate, cercetare de piață și vizualizare personalizată a Google Maps. Vă puteți opune unei astfel de colectări de date de către Google.
Pentru informații suplimentare accesați i Politica de protecție a datelor cu caracter personala Google și Condițiile Suplimentare de Utilizare pentru Google Maps.
5. Analiză Web
Site-ul nostru utilizează serviciul de analiză web Google Analytics oferit de Google LLC, 1600 Amphitheater Parkway, Mountain View, CA 94043, SUA („Google"). Google Analytics utilizează cookie-uri cu o valabilitate de 14 luni pentru a înregistra datele dumneavoastră de acces atunci când vizitați website-ul nostru. Datele de acces sunt agregate de Google în numele nostru în profiluri de utilizare pseudonimizate și sunt transmise către un server Google din Statele Unite. Mai întâi este anonimizată adresa dumneavoastră de IP. Prin urmare, noi nu putem determina care profiluri de utilizator aparțin unui anumit utilizator. Astfel, pe baza datelor colectate de Google, noi nu vă putem identifica și nici nu putem determina modul în care utilizați website-ul nostru. În cazul în care, în mod excepțional, anumite date cu caracter personal sunt transferate în SUA, Google respectă Scutul de Confidențialitate UE-SUA.Google s-a obligat astfel să respecte principiile europene privind protecția datelor cu caracter personal și nivelul ridicat de protecție a datelor, inclusiv în contextul procesării datelor în SUA.
Google va folosi informațiile obținute prin intermediul modulelor cookie în numele nostru, pentru a evalua utilizarea site-ului nostru, a compila rapoarte privind activitatea website-ului precum și pentru a ne furniza alte servicii legate de utilizarea website-ului și a internetului. Informații suplimentare pot fi găsite în Politica de protecție a datelor cu caracter personala Google Analytics.
Aveți oricând dreptul de a vă opune unei analize web din partea Google. În acest sens, aveți mai multe posibilități:
Puteți seta browser-ul dumneavoastră astfel încât să blocheze cookie-urile Google Analytics.
Puteți personaliza pe Google setările dvs. de anunțuri publicitare din cadrul Google.
Puteți seta un cookie de dezactivare făcând clic aici:Dezactivați Google Analytics
Puteți instala plug-in-ul de dezactivare furnizat de Google prin http://www.google.com/settings/ads/pluginîn browser-ele Firefox, Internet Explorer sau Chrome (această variantă nu funcționează pe dispozitive mobile).
Temeiul legal al acestei prelucrări de date îl reprezintă articolul 6 alin. (1) litera f din GDPR (evaluarea intereselor pe baza intereselor noastre legitime menționate mai sus).
5.2 Adobe Analytics
Noi utilizăm de asemenea serviciul de analiză web Adobe Analytics (Omniture) oferit de Adobe Systems Software Ireland Limited, Irlanda, 4-6 Riverwalk, Citywest Business Campus, Dublin 24, Irlanda („Adobe"). Adobe utilizează în numele nostru cookie-uri cu o valabilitate de 14 luni, pentru a colecta date de acces pseudonimizate, astfel încât noi să putem analiza și îmbunătăți în mod regulat utilizarea site-ului nostru pe baza rapoartelor pregătite de Adobe. Înainte de evaluare adresa dumneavoastră IP este anonimizată. Prin urmare, orice referință directă la persoană prin intermediul adreselor IP este exclusă. În cazuri excepționale, când datele cu caracter personal sunt transferate în SUA, Adobe respectăScutul de Confidențialitate UESUA.
Aveți oricând dreptul de a vă opune analizei web din partea Adobe făcând clic pe butoanele „Logout" („Deconectare”) la http://www.adobe.com/de/privacy/opt-out.html.
5.3 Exactag
Noi utilizăm serviciul de analiză oferit de Exactag GmbH, Philosophenweg 17, 47051 Duisburg („Exactag"). În acest scop, Exactag utilizează în numele nostru cookie-uri cu o valabilitate de 6 luni, pentru a colecta date de acces pseudonimizate, astfel încât noi să putem să analizăm și să îmbunătățim în mod regulat utilizarea site-ului nostru pe baza rapoartelor întocmite deExactag. Înainte de evaluare, adresa dumneavoastră IP este anonimizată. Prin urmare, orice referință directă la persoană prin intermediul adreselor IP este exclusă.
Aveți oricând dreptul de a vă opune unei analize web de către Exactag făcând clic pe linkul "nu sunt de acord" la adresa https://www.exactag.com/datenschutz/.
6. Publicitate Online
Noi utilizam in legătura cu Magazinul Online C&A diferite rețele de publicitate partenere, pentru a vă putea afișa publicitate in funcție de interesele dumneavoastră si pe site-uri externe. În acest scop, am integrat diverse tehnologii în magazinul nostru online C&A, care fac posibilă recunoașterea (de exemplu, prin intermediul unui set cookie setat la vizitarea magazinului și recunoscut ulterior). Prin aceasta noi nu transmitem in nici un moment date către partenerii noștri, in baza cărora ați putea fi direct identificat. Astfel, partenerii nu primesc nume sau detalii de contact, ci doar anumiți identificatori care fac posibilă re-adresarea. Acest lucru permite partenerilor noștri să deruleze publicitate care, pe baza evaluării noastre, servește intereselor dumneavoastră. De aceea, pe site-urile rețelelor partenere vor putea fi afișate reclame pentru produse sau categorii de produse de care v-ați interesat anterior în magazinul nostru sau despre care credem că ar putea fi de interes pentru dumneavoastră.
Aveți opțiunea de a împiedica stocarea unor module cookie de la terți furnizori care sunt utilizate pentru implementarea procesării datelor descrise mai jos, setând corespunzător browser-ul dumneavoastră (după cum se explică în secțiunea 2.2). Următoarele descrieri cuprind de asemenea si alte posibilități de exercitare a dreptului de opoziție. Vă rugăm să aveți în vedere că este posibil să colaborăm în anumite circumstanțe și temporar cu parteneri care nu sunt enumerați mai jos.
Website-urile noastre utilizează in scopuri de marketing așa-numitele tag-uri de conversie și retargetare (cunoscute și sub numele de „Facebook Pixel") ale rețelei de socializare Facebook, un serviciu oferit de Facebook Inc., 1601 Willow Road, Menlo Park, California 94025, SUA („Facebook”). Utilizăm Facebook Pixel pentru a analiza utilizarea generală a website-urilor noastre și pentru a urmări eficiența publicității Facebook („Conversion”). În plus, utilizăm Facebook Pixel pentru a derula mesaje personalizate de publicitate, în funcție de interesul dumneavoastră pentru produsele noastre („Retargeting”). Facebook procesează date pe care serviciul le colectează prin cookie-uri și tehnologii similare de pe site-urile noastre.
Datele rezultate în acest context pot fi transmise de Facebook în scop de evaluare către un server din SUA, unde urmează a fi stocate. În cazul în care datele cu caracter personal sunt transferate în SUA, Facebook respectă Scutul de Confidențialitate UE-SUA.
În cazul în care sunteți membru Facebook și ați permis Facebook prin setările de confidențialitate ale contului dumneavoastră, Facebook poate, de asemenea, să conecteze informațiile colectate în timpul vizitei dumneavoastră pe pagina noastră cu contul dumneavoastră de membru și să le utilizeze pentru plasarea vizată de Facebook-Ads. Setările de confidențialitate ale profilului dumneavoastră Facebook pot fi vizualizate și modificate în orice moment. Dacă nu sunteți membru Facebook, puteți împiedica prelucrarea datelor de către Facebook apăsând butonul de dezactivare pentru furnizorul „Facebook" de pe site-ul extern TrustArc Opt-out-Website.De asemenea, puteți preveni procesarea datelor făcând clic pe butonul următor.
În cazul în care dezactivați procesarea datelor cu caracter personal prin Facebook, Facebook va afișa numai anunțuri generale de tip Facebook-Ads, care nu vor fi selectate pe baza informațiilor colectate despre dumneavoastră.
Pentru informații suplimentare accesați Politica de protecție a datelor cu caracter personalale Facebook.
6.2Google Adwords și Adwords Remarketing
Website-ul nostru utilizează serviciile de urmărire a conversiilor „AdWords Conversion-Tracking” și „AdWords Remarketing” oferite de Google LLC, 1600 Amphitheatre Parkway, Mountain View, CA 94043, SUA („Google"). Prin intermediul serviciului „AdWords Conversion-Tracking” sunt captateși analizate acțiunileclientului definite de noi (cum ar fi clicurile pe un anunț, vizualizările de pagină, descărcările). Utilizăm „AdWords Remarketing” pentru a vă afișa mesaje publicitare personalizate pentruprodusele noastre pe site-uripartenere Google. Ambele servicii utilizează cookie-uri și tehnologii similare. Datele colectate în acest context pot fi transmise de Google în scop deevaluare către un server din SUA, unde urmează a fistocate. În cazul în care datele cu caracter personal sunt transferate în SUA, Google respectă Scutul de Confidentialitate UE-SUA.
În cazul în care utilizați un Cont Google, în funcție de setările stocate în contul dumneavoastră Google, Google poate asocia istoricul de navigare pe web și aplicațiile accesate cu contul dumneavoastră Google și poate utiliza informațiile din contul dumneavoastră Google pentru a vă personaliza publicitatea. Dacă nu doriți o astfel de conexiune cu contul dumneavoastră Google, va trebui să vă deconectați de la Google înainte de a vizita website-ul nostru.
Puteți oricând dezactiva prelucrarea datelor dumneavoastră pentru publicitate online personalizată prin intermediul rețelei de publicitate a Google. Există mai multe moduri de a face acest lucru:
Vă puteți adapta setările de publicitate din Google accesând https://www.google.de/settings/ads.
Puteți să instalați plug-in-ul Google de dezactivare gratuită în browser-ele dumneavoastră Firefox, Internet Explorer sau Google Chrome, accesând linkul http://www.google.com/settings/ads/plugin(acest lucru nu funcționează în browser-ele dispozitivelor mobile).
) În plus, puteți dezactiva publicitatea personalizată de la Google și de alți furnizori care fac parte din campania de auto-reglementare "„Your Online Choices", centralizat pe website-ul http://www.youronlinechoices.eu.
Rețineți că în cazul dezactivării anunțurilor personalizate, Google vă va afișa numai anunțuri generice care nu sunt selectate pe baza datelor de acces colectate despre dumneavoastră.
7. Către cine sunt transmise ulterior datele mele?
În principiu, noi transmitem datele dumneavoastră cu caracter personal mai departe numai atunci când:
v-ați exprimat acordul expres în conformitate cu articolul 6 alin. 1 litera a din GDPR
în conformitate cu articolul 6 alin. (1) litera (f) din GDPR transmiterea este necesară în vederea validării, exercitării sau apărării unor drepturi legale și nu există nici un motiv de a se presupune că aveți un interes superior legitim de a vă opune transmiterii datelor dumneavoastră,
avem o obligație legală de transmitere a datelor, în conformitate cu articolul 6 alin. 1 litera c sau e din GDPR, în special când există o obligație de dezvăluire către o autoritate, sau
transmiterea este permisă din punct de vedere legal și necesară în conformitate cu articolul 6 alin. (1) litera b din GDPR, în scopul derulării relațiilor contractuale cu dumneavoastră sau pentru inițierea unor măsuri precontractuale, la cererea dumneavoastră.
O parte a procedurii de procesare a datelor descrisă în prezenta politică de protecție a datelor cu caracter personal poate fi efectuată în numele nostru de către furnizori de servicii externi. În plus față de furnizorii de servicii menționați în prezenta politică de protecție a datelor cu caracter personal se pot include, în special, si centre de date care întrețin website-ul nostru și care stochează bazele noastre de date, furnizorii de servicii IT care întrețin sistemele noastre și firmele de consultanță.
În cazul în care transferăm date către furnizorii noștri de servicii, aceștia pot folosi datele exclusiv în scopul prestării serviciilor respective. Prelucrarea datelor dumneavoastră de către furnizorii de servicii desemnați are loc în cadrul prelucrării comenzilor în conformitate cu articolul 28 GDPR. Furnizorii de servicii sunt atent selectați și desemnați de noi. Aceștia sunt legați contractual la instrucțiunile noastre, dispun de măsuri tehnice și organizatorice adecvate pentru a proteja drepturile persoanelor vizate și sunt controlați în mod regulat de către noi.
În cazul în care transmitem datele dumneavoastră în afara prezentei politici de protecție a datelor cu caracter personal către un furnizor de servicii situat într-o țară din afara Spațiului Economic European (SEE), vă vom informa eventual separat despre acest aspect și despre garanțiile specifice pe care se bazează transferul de date. Dacă doriți să primiți copii ale garanțiilor care demonstrează niveluri adecvate de protecție a datelor, vă rugăm să va adresați ofițerului nostru pentru protecția datelor (a se vedea paragraful 1).
8. Cât timp vor fi stocate datele mele?
În cazul în care nu se prevede altfel prin prezenta politică de protecție a datelor cu caracter personal, vom stoca datele dumneavoastră numai atâta timp cât este necesar pentru a ne îndeplini obligațiile contractuale sau legale sau scopurile pentru care datele au fost inițial colectate, respectiv avem un interes legitim pentru stocarea ulterioară a acestora
În toate celelalte cazuri, vom șterge datele dumneavoastră cu caracter personal, cu excepția oricăror date pe care trebuie să le păstrăm pe perioadele legale de stocare a datelor. Cu toate acestea, în astfel de cazuri, luam masuri de limitare a procesării, mai precis, datele dumneavoastră vor fi utilizate exclusiv în scop de conformitate legală.
În cazul în care va ștergeți sau anulați contul dumneavoastră de client C&A, noi vom șterge toate datele stocate acolo despre dumneavoastră. Dacă, din motive legale, ștergerea completă a datelor dumneavoastră nu este posibilă sau necesară, datele respective vor fi limitate de la prelucrarea ulterioară. De regulă, datele dumneavoastră de comandă și de plată și, dacă este cazul, si alte date, sunt supuse unor cerințe legale de stocare, cum ar fi, de exemplu, în sensul Codului Comercial și Codului Fiscal. Prin urmare, suntem obligați să păstrăm aceste date pe o perioadă de până la zece ani.
Chiar dacă datele dumneavoastră personale nu sunt supuse nici unei obligații legale de stocare, noi putem să nu luăm în considerare ștergerea lor în cazurile permise din punct de vedere legal și să efectuăm în schimb blocarea acestora. Această prevedere se aplică în special în cazurile în care este posibil să avem în continuare nevoie de datele respective pentru derularea ulterioară a contractului, pentru o acțiune în justiție sau o acțiune in apărare. Pentru durata unei astfel de blocări se vor lua în considerare termenele legale de prescripție.
9. Drepturile dumneavoastră privind protecția datelor cu caracter personal
Pentru a vă apăra drepturile legale privind protecția datelor dumneavoastră descrise mai jos, puteți contacta în orice moment ofițerul nostru responsabil cu protecția datelor (a se vedea secțiunea 1):
Aveți dreptul să solicitați în orice moment informații în legătură cu prelucrarea de către noi a datelor dumneavoastră cu caracter personal. Ca parte a furnizării de informații, vă vom explica procedura de procesare a datelor și vă vom oferi un rezumat al datelor dumneavoastră cu caracter personal pe care le avem stocate.
Dacă datele dumneavoastră cu caracter personal pe care le avem stocate sunt incorecte sau neactualizate, aveți dreptul de a solicita rectificarea acestora.
De asemenea, puteți solicita ștergerea datelor dumneavoastră. În cazul în care, din motive excepționale, nu este posibilă ștergerea acestor date conform altor dispoziții legale, datele vor fi blocate, astfel încât acestea să fie disponibile numai în acest scop legal.
De asemenea, puteți solicita limitarea procesării datelor dumneavoastră, cum ar fi, de exemplu, când credeți că datele pe care le deținem sunt incorecte.
Aveți dreptul la portabilitatea datelor, ceea ce înseamnă că noi vă vom trimite la cerere o copie digitală a datelor cu caracter personal puse la dispoziție de dumneavoastră.
De asemenea, aveți dreptul de a depune o plângere la o autoritate de supraveghere a protecției datelor. Autoritatea de supraveghere competenta in cazul nostru este Comisarul pentru Protecția Datelor și Libertatea de Informare Nordrhein-Westfalen, Kavalleriestraße 2-4, 40213 Düsseldorf.
10. Drept de revocare și opoziție
Dacă doriți să vă exercitați dreptul legal de revocare și opoziție menționat mai jos, este suficient sa transmiteți o notificare informală la datele de contact menționate la secțiunea 1 de mai sus.
Revocarea consimțământului ​
În conformitate cu articolul 7 alin. (2) din GDPR, aveți dreptul de a revoca în orice moment consimțământul pe care ni l-ați acordat. Aceasta are drept consecință, faptul ca noi nu mai continuam prelucrarea datelor dumneavoastră cu caracter personal ce se baza pe acest consimțământ. Revocarea consimțământului dumneavoastră nu afectează legalitatea prelucrării efectuate pe baza consimțământului dumneavoastră până la data revocării.
Dreptul de opoziție privind prelucrarea datelor dumneavoastră cu caracter personal
În măsura în care noi procesăm datele dumneavoastră pe baza unor interese legitime, în conformitate cu articolul 6 alin. (1) litera (f) din GDPR, dumneavoastră aveți dreptul să vă opuneți prelucrării datelor în conformitate cu articolul 21 din GDPR, în măsura în care există motive legate de situația dumneavoastră specială sau opoziția dumneavoastră se refera la publicitatea directa. În acest ultim caz aveți un drept general de opoziție care va fi pus în aplicare de noi și fără precizarea motivelor
11. Siguranța datelor cu caracter personal
Noi implementăm măsuri tehnice adecvate pentru a garanta securitatea datelor cu caracter personal, în special pentru a vă proteja datele de orice pericole în cazul transmiterii acestora precum și de accesul neautorizat al terților. Acestea vor fi adaptate corespunzător stadiului actual al tehnologiei. Pentru siguranța datelor cu caracter personal furnizate de dumneavoastră pe website-ul nostru, folosim Transport Layer Security (TLS), care criptează informațiile pe care dumneavoastră ni le furnizați.
12. Modificări la prezenta politică de protecție a datelor cu caracter personal
Noi actualizăm ocazional prezenta politică de protecție a datelor cu caracter personal, de exemplu atunci când ne actualizăm pagina web sau în cazul unor schimbări a cerințelor legale sau de reglementare. Orice modificări semnificative vor fi documentate in prezenta politica de protecție a datelor cu caracter personal și, dacă este necesar, vom lua acordul clienților noștri.
Indicații privind protecția datelor cu caracter personal pentru Newsletter-ul C&A
Stadiu: 05/2018
La momentul înregistrării dumneavoastră pentru newsletter-ul C&A, noi vă rugăm să ne transmiteți următoarele date obligatorii:
Sexul/formula de adresare
Aceste informații ne sunt necesare în vederea transmiterii și personalizării newsletter-ului C&A. În cazul în care ne-ați furnizat deja aceste informații la momentul înregistrării pentru contul de client C&A, renunțăm la o noua solicitare a acestora.
Datele transmise de dumneavoastră în mod voluntar, le utilizam de asemenea, pentru personalizarea newsletter-ului C&A. În cazul în care la momentul înregistrării pentru newsletter, sau pentru contul de client C&A, ne comunicați data de naștere, veți primi, de asemenea, o mică surpriză cu ocazia zilei dumneavoastră de naștere.
În cadrul campaniilor comune, este posibil ca dumneavoastră sa va înscrieți pentru newsletter-ul C&A prin intermediul unui partener de campanie. În acest caz, noi primim datele dumneavoastră de la partenerul de campanie, prin intermediul căruia dumneavoastră vă înregistrați pentru newsletter-ul C&A.
Pentru a preveni utilizarea abuzivă a adreselor de e-mail, vă solicităm, de regula printr-un proces automatizat prin e-mail, să vă confirmați înregistrarea (procedura de Double-Opt-in). Înregistrarea dumneavoastră și, eventual, confirmarea, sunt consemnate, iar în scop probatoriu, este de asemenea consemnata si adresa de IP utilizată în acest sens.
2. Dezabonare
Vă puteți dezabona oricând de la newsletter-ul C&A. În scopul dezabonării, puteți de exemplu, să utilizați link-ul de dezabonare din orice newsletter C&A, precum și formularul de contact..
3. Personalizare
Fiecare newsletter C&A conține un identificator atribuit în mod aleatoriu. Pe baza acestui identificator noi putem identifica dacă și când a fost deschis un newsletter și care link-uri au fost accesate, și pe această bază, noi creăm profiluri de utilizator pseudonimizate. Când accesați un link din newsletter, noi conectam acest profil de utilizator, în baza unei tehnologii cookie, cu profilurile de utilizator pseudonimizate care se creează atunci când se utilizează Magazinul Online C&A (de exemplu, comportamentul de navigare și de cumpărături). Noi utilizăm aceste informații în formă pseudonimă în vederea personalizării uniforme a newsletterului nostru și a Magazinului Online C&A, de exemplu, pentru a vă putea trimite, prin newsletterul nostru, oferte ce se potrivesc cu produsele pe care le-ați căutat în Magazinul Online C&A
Dacă dețineți un cont de client C&A sau ați achiziționat produse utilizând aceeași adresă de e-mail, pentru a crește calitatea personalizării, noi avem posibilitatea de a utiliza in mod direct datele stocate aferente contului de client C&A sau adresei de e-mail utilizată (de exemplu, datele privind comenzile, conținutul listelor de preferințe, coșul de cumpărături).
Nu doriți să vă transmitem oferte personalizate? ​
În cazul în care nu doriți ca noi să utilizăm datele dumneavoastră în modalitatea descrisă mai sus în vederea personalizării, aveți oricând dreptul de a vă dezabona de la newsletterul C&A. În acest caz, noi vom șterge profilurile de utilizator generate. Pentru dezabonare puteți accesa de exemplu link-ul pentru dezabonare din orice newsletter C&A sau puteți
4. Utilizarea furnizorilor de servicii de newsletter
În vederea prelucrării datelor cu caracter personal astfel cum este descris în aceste indicații privind protecția datelor cu caracter personal, noi utilizăm furnizori de servicii tehnice. In acest sens, in cazul în care este necesar să transmitem datele dumneavoastră unui furnizor de servicii, aceasta transmitere are loc în cadrul procesării comenzii solicitate conform instrucțiunilor noastre
5. Temei legal și alte informații importante privind protecția datelor cu caracter personal
Temeiul legal al prelucrării de date descrise mai sus îl reprezintă articolul 6 alin. (1) litera a din GDPR (consimțământul).
Informații privind drepturile dumneavoastră în ceea ce privește datele cu caracter personal precum și alte indicații importante veți găsi în Politica C&A de Protecție a Datelor cu Caracter Personal, ce se aplica în completare.